تورک امکداش‌لیق و قالخینما آژانسی (تیکا)، موغولستانین باشکندی اولان‌باتورا تخمینا مین 400 کیلومتر مسافه‌ده‌کی، دوخا تورک‌لری‌نین قالابالیق اولا‌راق یاشادیغی ساگاننور(آغ گؤل) ائلچه‌سینده آراشدیرما مرکزی و موزه بیناسی تیکدی.
ساگاننوردا آچیلیش مراسیمینه تیکا باشقان کؤمکچی‌سی ثریا ار، تیکا اولان‌باتور پروگرام کووردیناتورو ویسل چیفتچی، موغول یئتکی‌لی‌لر و چوخ ساییدا قوناق قاتیلدی.
تیکا باشقان کؤمکچی‌سی ار، مراسیمده ائتدیگی دانیشمادا "تایگا مئلودی‌سی" آدلی سیویل توپلوم قورولوشونون طلبی اوزرینه قوردوق‌لاری دوخا تورک‌لری آراشدیرما مرکزی و موزه‌نی خالقین خیدمتینه سوندوقلارینی ایفاده ائتدی.
مرکزده، یوخ اولمایا اوز توتان ائتنیک قروپ اولا‌راق تعیین اولونان دوخا تورک‌لرینه عاید تاریخی و مدنی ارثین قورونا‌راق گله‌جک نسیل‌لره بوراخیلاجاغینی سؤیله‌ین ار، تیکا اولا‌راق بوندان سونرا دا تحصیل و ساغلیق باشدا اولماقلا بیر چوخ ساحه‌ده موغولستانین یانیندا اولماغا داوام ائده‌جک‌لرینی وورغولادی.
